《拉马玄真看山》
明代·陈献章

官府治簿书，倥偬多苦辛。文士弄笔砚，著述劳心神。

而我独无事，隐几忘昏晨。南山转苍翠，可望亦可亲。

岁暮如勿往，枉是最閒人。近来饮酒者，惟我与子真。

能移柳间舫，同泛江门津。

作者简介：（1428—1500）明广东新会人，字公甫，号石斋，晚号石翁，居白沙里，学者称白沙先生。正统十二年，两赴礼部不第。从吴与弼讲理学，居半年而归。筑阳春台，读书静坐，数年不出户。入京至国子监，祭酒邢让惊为真儒复出。成化十九年授翰林检讨，乞终养归。其学以静为主，教学者端坐澄心，于静中养出端倪。兰溪姜麟称之为“活孟子”。又工书画，山居偶乏笔，束茅代之，遂自成一家，时呼为茅笔字。画多墨梅。有《白沙诗教解》、《白沙集》。